ส่วนที่ 1

ข้อมูลสรุป

ข้อมูลสรุป (Executive Summary)

อุตสาหกรรมการก่อสร้างของประเทศไทยในรอบปีที่ผ่านมามีการขยายตัวมากขึ้น
ทั้งภาครัฐที่สนับสนุนโครงการก่อสร้างขนาดใหญ่ให้เกิดขึ้นตลอดทั้งปีและภาคเอกชนที่มีการลงทุนมากขึ้น
อีกทั้งธุรกิจก่อสร้างด้านอสังหาริมทรัพย์ในส่วนของที่อยู่อาศัยก็มีความเติบโตของตลาดค่อนข้างมาก
แม้จะมีปัจจัยในด้านลบคือปัญหาราคาน้ำมันที่สูงเป็นประวัติการณ์
และปัญหาการขาดแคลนเหล็กเส้นจนทางรัฐบาลต้องออกมาตรการมาช่วยแก้ไขปัญหาหลายครั้ง
ซึ่งปัญหาดังกล่าวส่งผลกระทบต่อธุรกิจก่อสร้างค่อนข้าง มาก ในด้านภาระต้นทุนและแผนการทำงาน
แต่บริษัทฯยังคงเน้นการทำงานที่มีคุณภาพและทันตามกำหนดเวลาถึงแม้ว่าจะต้องแบกรับราคาต้นทุนที่สูงขึ้นก็ตาม
เป้าหมายหลักของบริษัท ฯ
ในปีนี้ยังคงเป็นโครงการก่อสร้างขนาดใหญ่ทั้งด้านสาธารณูปโภคพื้นฐานและด้านคมนาคมที่รัฐบาลจะผลักดันออกมา
เนื่องจากโครงการของรัฐบาลจะมีความมั่นคงและความต่อเนื่องสูงกว่างานของภาคเอกชน

นอกจากนี้บริษัทฯ ยังมีแผนที่จะรับงานในต่างประเทศเพิ่มขึ้น
โดยคงเป้าหมายเดิมในภูมิภาคเอเชียตะวันออก, เอเชียตะวันออก-เฉียงใต้, เอเชียใต้
และตะวันออกกลาง โครงการที่บริษัทฯ ดำเนินการก่อสร้างไปแล้ว ได้แก่
โครงการก่อสร้างจุดต่อเชื่อมสถานีรถไฟฟ้าใต้ดินในไทเป, โครงการก่อสร้างเขื่อนน้ำเทิน 2
ในสาธารณรัฐประชาธิปไตยประชาชนลาว, โครงการก่อสร้างเขื่อนโคล ในประเทศอินเดีย
ซึ่งล้วนเป็นโครงการขนาดใหญ่ นอกจากนี้บริษัท ฯ
ได้เข้าประมูลงานด้านสาธารณูปโภคในประเทศเวียดนามเพื่อเป็นการขยายตลาดให้กว้างขวางออกไป
โดยงานในต่างประเทศส่วนมากจะเป็นโครงการขนาดใหญ่และมีผลตอบแทนที่สูง

กลุ่มงานก่อสร้างสนามบิน

ภาระกิจหลักในช่วง 3 ปีที่ผ่านมาของบริษัทฯ และพันธมิตรประกอบด้วย บริษัท ทาเกนากะ
คอร์ปอเรชั่น จำกัด และบริษัท โอบายาชิ คอร์ปอเรชั่น จำกัด
คือการร่วมกันทำงานในนามกิจการร่วมค้า”ไอทีโอ”
ก่อสร้างอาคารที่พักผู้โดยสารท่าอากาศยานสุวรรณภูมิมูลค่ากว่า 36,600 ล้านบาท
ประกอบด้วยอาคารผู้โดยสาร ก่อสร้างไปแล้วกว่า 86 % และอาคารเทียบเครื่องบิน
ก่อสร้างไปแล้วกว่า 75 % กลุ่ม“ไอทีโอ” ได้ร่วมกันทำงานภายใต้ชื่อใหม่ว่ากิจการร่วมค้า “ไอโอที
” เข้าดำเนินการก่อสร้างผิว ทางวิ่ง ทางขับและลาดจอดเครื่องบินของท่าอากาศยานสุวรรณภูมิ
มูลค่า 7.4 พันล้านบาท ปัจจุบันสามารถดำเนินการไปได้แล้วกว่า 77 %
งานอุโมงค์รถไฟลอดใต้อาคารผู้โดยสารความยาวรวมประมาณ 2 กิโลเมตร
งานอุโมงค์รถไฟใต้ดินด้านใต้มูลค่าสัญญา 3,890 ล้านบาท ดำเนินการไปแล้ว 72%
งานอุโมงค์รถไฟใต้ดินด้านเหนือมูลค่า 3,168 ล้านบาท มีผลงานการก่อสร้าง 74 %

กลุ่มงานก่อสร้างอาคาร

สำหรับโครงก่อสร้างอาคารที่แล้วเสร็จในปีที่ผ่านมาได้แก่ อาคารศูนย์จัดการธนบัตร 5
แห่งของธนาคารแห่งประเทศไทยมูลค่า 487 ล้านบาท, เมธาคอมเพล็กซ์มูลค่า 134 ล้านบาท ,
เซนเตอร์พอยท์ สุขุมวิท มูลค่า 63 ล้านบาท โดยมีโครงการที่เข้ามาทดแทนได้แก่
อาคารศูนย์จัดการธนบัตรที่นครราชสีมา มูลค่า 98 ล้านบาท, อาคารคิวเฮ้าส์ ลุมพินี มูลค่า 1,414
ล้านบาท, อาคารริเวอร์ไซด์การ์เด้นมารีนา มูลค่า 959 ล้านบาท , โดมัสอพาร์ทเมนท์ สุขุมวิท
16-18 มูลค่า 451
ล้านบาท,งานก่อสร้างอาคารสำนักงานใหญ่หลังใหม่ของธนาคารแห่งประเทศไทยมูลค่า 1,523
ล้านบาท ,การก่อสร้างโรงแรมท่าอากาศยานสุวรรณภูมิ มูลค่า 2,004 ล้านบาท
และการก่อสร้างสนามกีฬาเมืองหลักที่นครราชสีมา มูลค่า 2,254 ล้านบาท
นอกจากนี้ยังมีโครงการบ้านเอื้ออาทร สำหรับประชาชนผู้มีรายได้น้อย ได้แก่โครงการบ้านเอื้ออาทร
บางโฉลงระยะที่1และ 2 มูลค่ากว่า 469 ล้านบาท
สำหรับโครงการบ้านเอื้ออาทรที่บริษัทฯได้ดำเนินการในแบบเทิร์นคีย์มีมูลค่า 7,209 ล้านบาท
ดำเนินการไปแล้ว 14% เป็นงานที่สามารถทำต่อเนื่องไปอีกไม่ต่ำกว่า 3-4 ปี บริษัท ฯ
จึงได้มีการลงทุนจัดสร้างโรงงานและซื้อเครื่องจักรที่ทันสมัยสำหรับการผลิตแผ่นคอนกรีตสำเร็จรูปไว้ป้อนให้โครงการดังกล่าวจำนวน
2 โรงงานมูลค่าการลงทุนกว่า 600 ล้านบาท

กลุ่มงานก่อสร้างทางด่วนยกระดับ, ทางหลวง, ทางรถไฟ และสะพาน

โครงการก่อสร้างถนนภายในประเทศที่แล้วเสร็จในปีที่ผ่านมาได้แก่ ทางหลวงหมายเลข 11
สายพิษณุโลก – อุตรดิตถ์, โครงการถนนสายจตุรทิศ ตอนที่ 1 โดยมีโครงการที่เข้ามาทดแทนได้แก่
โครงการถนนสายจตุรทิศ ตอนที่ 2 , ทางยกระดับแยกกม.8 ถนนรามอินทรา-มีนบุรี ,
อุโมงค์ลอดทางแยกเกษตร-นวมินทร์ และสะพานกลับรถ 5 แห่งถนนบางนา-ตราด มูลค่ารวมกว่า
884 ล้านบาท ส่วนโครงการในต่างประเทศที่เสร็จไปแล้วได้แก่
โครงการงานขยายถนนทางหลวงหมายเลข 2 ในประเทศอินเดีย
และโครงการปรับปรุงถนนสายดาลตันพาส ในประเทศฟิลิปปินส์
โดยในฟิลิปปินส์มีโครงการใหม่ที่บริษัท ฯได้เข้าดำเนินการคือถนนเซาท์เทิร์นเลเต้ มูลค่า 590
ล้านบาท

งานก่อสร้างทางรถไฟฟ้าความเร็วสูงในประเทศไต้หวัน สัญญาที่ 295 ในนามกิจการร่วมค้ากับบริษัท
เอเวอร์กรีน คอนสตรั๊คชั่น จำกัด และ บริษัท แปซิฟิกอิเลคทริกไวร์แอนด์เคเบิล จำกัด
ได้ก่อสร้างแล้วเสร็จตามแผนงานกลางปี พ.ศ. 2547 ที่ผ่านมา จากนั้นบริษัท ฯ
ได้ร่วมมือกันกับเอเวอร์กรีน คอนสรั๊คชั่น รับงานใหม่มูลค่า 11,736 ล้านดอลล่าร์ไต้หวัน
เป็นการก่อสร้างจุดเชื่อมต่อของสถานีรถไฟฟ้าใต้ดิน ซึ่งดำเนินการไปแล้ว 14%

ในประเทศบังคลาเทศ บริษัทฯ ได้ร่วมกับ บริษัท ชิมิซุ คอร์ปอเรชั่น ในนามของกิจการร่วมค้า
ได้ดำเนินการก่อสร้างสะพานหลัก และ ถนนต่อเชื่อมข้ามแม่น้ำ รับสา มูลค่าโครงการ 77.4
ล้านดอลลาร์ มาตั้งแต่ปี พ.ศ. 2544 ซึ่งปัจจุบันโครงการได้ดำเนินไปตามแผนงานกว่า 88%
และคาดว่าจะแล้วเสร็จในปี พ.ศ. 2548 นี้

โครงการก่อสร้างถนนเชื่อมสะพานข้ามแม่น้ำโขงแห่งที่ 2
รวมทั้งการก่อสร้างอาคารควบคุมคนเข้าเมืองในแขวงสะหวันนะเขต
ฝั่งสาธารณรัฐประชาธิปไตยประชาชนลาว ซึ่งบริษัทฯ ได้ร่วมมืออีกครั้งกับพันธมิตรเดิมคือบริษัท ชิมิซุ
คอร์ปอเรชั่น จำกัด โดยโครงการมีมูลค่า 726 ล้านเยน โดยดำเนินการไปแล้ว 10 %

ในส่วนการก่อสร้างทางรถไฟของการรถไฟแห่งประเทศไทย
ในรอบปีที่ผ่านมาส่วนใหญ่เป็นงานซ่อมบำรุงทางเป็นช่วง ๆ หรืองานก่อสร้างขยายสถานีบางแห่ง
มีมูลค่ารวมประมาณ 277 ล้านบาท ซึ่งดำเนินการไปแล้วกว่า 70 %
สำหรับงานใหม่ที่เพิ่งมีการเซ็นสัญญาได้แก่
โครงการเปลี่ยนรางรถไฟระหว่างสถานีชุมทางจิระ-กระโดนค้อ มูลค่า 175
ล้านบาทและงานผลิต,จัดหาหมอนคอนกรีตอัดแรงพร้อมอุปกรณ์ยึดเหนี่ยวจำนวน 3 เส้นทางมูลค่า
377 ล้านบาท นอกจากนี้ในปี พ.ศ. 2548
การรถไฟแห่งประเทศไทยจะเริ่มก่อสร้างทางรถไฟรางคู่เพิ่มขึ้นในเส้นทางต่างๆ
คือช่วงฉะเชิงเทรา-ศรีราชา-แหลมฉบัง ระยะทาง 78 กิโลเมตร มูลค่า 5,000 กว่าล้านบาท
และจะมีอีกหลายเส้นทางที่จะทยอยเปิดโครงการเพิ่มในกลางปี พ.ศ. 2548

กลุ่มงานก่อสร้างโรงงานอุตสาหกรรม

โรงงานผลิตเข็มฉีดยาที่จังหวัดระยอง และโรงงานผลิตขวดของบริษัทโอสถสภาจำกัด
ที่จังหวัดพระนครศรีอยุธยาทั้งสองโครงการจะแล้วเสร็จในช่วงต้นปี พ.ศ. 2548 งานที่บริษัท ฯ
ดำเนินการอยู่ในส่วนของโรงงานอุตสาหกรรม ได้แก่ งานโยธาโรงงานไฟฟ้าพลังถ่านหิน (บีแอลซีพี
)มูลค่า 448 ล้านบาท , สายส่ง 500 เควีของโรงไฟฟ้าที่ปลวกแดง มูลค่า 139 ล้านบาท ,
ก่อสร้างปล่องระบายความร้อนโรงไฟฟ้า(บีแอลซีพี) มูลค่างาน 172 ล้านบาท
และโครงการก่อสร้างโรงปูนซิเมนต์ขนาด 2,500ตันต่อวัน ที่จังหวัดสระบุรี มูลค่า 276 ล้านบาท
ส่วนโครงการที่เป็นของภาครัฐที่บริษัท ฯ ดำเนินการอยู่ได้แก่การก่อสร้างโรงบำบัดน้ำเสีย ขนาด
150,000 ลบ.ม.ต่อวัน จะแล้วเสร็จในเดือนกุมภาพันธ์ พ.ศ. 2548
และโครงการปรับปรุงโรงกรองน้ำบางเขนจะแล้วเสร็จในเดือนกันยายน พ.ศ. 2548

กลุ่มงานด้านการพัฒนาเหมืองแร่ และ ถ่านหิน

บริษัทฯ ได้รับสัมปทานระยะยาวในการขุดขนดินและถ่านหิน 2 โครงการ คือ เหมืองถ่านหินแม่เมาะ
เฟสที่ 5 จ.ลำปาง ( ปี พ.ศ. 2543 ถึง พ.ศ. 2552 ) มีมูลค่าโครงการ 11,025 ล้านบาท
ปัจจุบันดำเนินการไปแล้ว 42 % อีกโครงการคือโครงการ

เหมืองถ่านหิน มูตอง ในสหภาพเมียนมาร์ ( ปี พ.ศ. 2541 ถึง พ.ศ. 2548 ) มูลค่า 1,217
ล้านบาท ดำเนินการไปแล้ว 82%
นอกจากนี้ยังมีงานก่อสร้างโรงงานถลุงแร่ทองแดงในสาธารณรัฐประชาธิปไตยประชาชนลาว
มูลค่ากว่า 16.2 ล้านดอลล่าร์

กลุ่มงานวางท่อและงานอื่นๆ

บริษัทฯ ได้ร่วมมือกับ บริษัทนิชิมัตสุจำกัด ในนามกิจการร่วมค้า ไอเอ็น รับงานของกรุงเทพมหานคร
เป็นการก่อสร้างอุโมงค์ระบายน้ำคลองแสนแสบและคลองลาดพร้าวลงสู่แม่น้ำเจ้าพระยา มูลค่า
1,938 ล้านบาท ซึ่งเป็นงานระยะยาวไปถึงเดือนกรกฏาคม พ.ศ. 2550 ปัจจุบันดำเนินการไปแล้ว
22%

โครงการก่อสร้างท่อส่งน้ำมัน บริษัทฯได้ร่วมมือกับบริษัทนิปปอนสตีลคอร์เปอเรชั่น
ในการวางท่อส่งน้ำมันเข้าท่าอากาศยานสุวรรณภูมิจากเจ้าของงานคือบริษัทท่อส่งน้ำมันปิโตรเลียมจำกัด
มูลค่างาน 1,167 ล้านบาท ระยะเวลา 17 เดือน คือต้องให้แล้วเสร็จในเดือนมีนาคม พ.ศ.
2548 นี้ เพื่อไม่ให้มีผลกระทบต่อการเปิดใช้ท่าอากาศยานสุวรรณภูมิ
โครงการดังกล่าวดำเนินการก่อสร้างไปแล้ว 80 %

สำหรับโครงการอื่น ๆ ที่บริษัท ฯ ดำเนินการได้แก่
โครงการวางท่อประปาของการประปานครหลวงสัญญาที่ 703 มูลค่า 178 ล้านบาท
เสร็จสมบูรณ์แล้ว 100 % ส่วนสัญญาที่ 705 มูลค่างาน 153 ล้านบาท ดำเนินการไปแล้ว 93 %
คาดว่าจะเสร็จสมบูรณ์ ในไตรมาสแรกของปี พ.ศ. 2548 และ
โครงการก่อสร้างบ่อพักและท่อรวบรวมน้ำเสีย ( โซน 1 ) มูลค่า 504 ล้านบาท
มีความคืบหน้าของงาน 98 % คาดว่าจะแล้วเสร็จในเดือนมีนาคม ศกนี้

กลุ่มงานก่อสร้างท่าเรือ, ท่าเทียบเรือ, งานป้องกันตลิ่ง, งานขุดลอก และถมชายฝั่ง, งานทางน้ำอื่นๆ

โครงการปรับปรุงท่าเรือสีหนุวิลในประเทศกัมพูชา มูลค่า 27 ล้านดอลลาร์ ที่บริษัทฯ
ได้ร่วมงานกับบริษัทเพนตาโอเชียน คอร์ปอเรชั่น ดำเนินการไปแล้วกว่า 75 %
ซึ่งทางเจ้าของงานมีแผนงานที่จะขยายงานเฟส 2 ต่อไป

โครงการก่อสร้างเขื่อนป้องกันการกัดเซาะบริเวณอ่าวไทยตอนบนของกรมเจ้าท่า
ตามแนวชายฝั่งทะเลยาว 16.2 กิโลเมตร มูลค่า 368 ล้านบาท ได้ดำเนินการไปแล้วประมาณ 64
% นอกจากนี้ยังมีโครงการก่อสร้างเขื่อนป้องกันการกัดเซาะร่องน้ำที่อำเภอหลังสวน จังหวัดชุมพร
มูลค่า 43.5 ล้านบาท ดำเนินการไปแล้ว 85 %

กลุ่มงานก่อสร้างโรงไฟฟ้าและเขื่อน

งานก่อสร้างเขื่อนโคลในประเทศอินเดีย ซึ่งเป็นเขื่อนที่มีขนาดกำลังผลิต 800 เมกกะวัตต์ มูลค่า
6,645 ล้านรูปี โดยมีระยะเวลาในการก่อสร้าง 57 เดือน จะแล้วเสร็จในปี พ.ศ. 2551
ขณะนี้การเวนคืนพื้นที่, การก่อสร้างถนนชั่วคราวและการเตรียมสาธารณูปโภคต่าง ๆ
เรียบร้อยแล้วจะสามารถเข้าดำเนินการก่อสร้างงานหลักได้ในช่วงต้นปี พ.ศ. 2548 นี้
นอกจากนี้ยังมีโครงการก่อสร้างเขื่อนน้ำเทิน 2 ในสาธารณรัฐประชาธิปไตยประชาชนลาว
มูลค่าโครงการ 8,030 ล้านบาท ซึ่งยังอยู่ในช่วงการเตรียมการเบื้องต้นก่อนทำงานจริง ,
การก่อสร้างถนนชั่วคราวและการเตรียมสาธารณูปโภคต่าง ๆ
โดยทั้งสองโครงการถือว่าเป็นโครงการขนาดใหญ่ที่จะเป็นรายได้หลักของบริษัทฯ ในช่วง 3-4 ปี
ต่อจากนี้ไป

กลุ่มงานระบบขนส่งมวลชน

โครงการก่อสร้างระบบรถไฟฟ้าใต้ดินส่วนเหนือของการรถไฟฟ้าขนส่งมวลชนแห่งประเทศไทย
ซึ่งดำเนินการโดยกลุ่มกิจการร่วมค้าไอโอเอ็น ประกอบด้วย บริษัท อิตาเลียนไทย ดีเวล็อปเมนต์
จำกัด (มหาชน), บริษัท โอบายาชิ คอร์ปอเรชั่น จำกัด และ บริษัท นิชิมัสสึ คอนสตรั๊คชั่น จำกัด
ได้ดำเนินการแล้วเสร็จตามแผนงานที่วางไว้
ทำให้โครงการรถไฟฟ้าใต้ดินสายแรกของประเทศไทยสามารถดำเนินการได้อย่างเป็นทางการในวันที่
12 สิงหาคม พ.ศ. 2547 ที่ผ่านมา สำหรับโครงการขนส่งมวลชนขนาดใหญ่ที่จะมีก่อสร้างในปี
พ.ศ. 2548 ได้แก่ ส่วนต่อขยายของสายสีน้ำเงินที่ทางรัฐบาลกำลังเร่งดำเนินการประมูล,
โครงการรถไฟฟ้ามหานครสาย

สีแดง – สายสีม่วง – สายสีส้ม – สายสีเหลือง - สายสีชมพู
และสายอื่นๆที่จะทยอยออกมาตามแผนการแก้ไขปัญหาการจราจรในเขตกรุงเทพมหานครและเขตปริมณฑล
รวมทั้งโครงการรถไฟฟ้าบีทีเอสส่วนต่อขยาย
ซึ่งโครงการเหล่านี้บริษัทฯมีความมั่นใจว่าจะชนะการประมูลในหลายเส้นทาง
เนื่องจากมีความชำนาญและความพร้อมมากกว่าผู้ประกอบการรายอื่น ๆ

กลุ่มงานโครงสร้างเหล็ก

งานโครงสร้างเหล็กสำหรับอาคารที่พักผู้โดยสารและอาคารเทียบเครื่องบินที่ท่าอากาศยานสุวรรณภูมิ
แล้วเสร็จไปแล้วกว่า 98 % โดยโรงงานประกอบชิ้นส่วนเหล็กของบริษัทฯ ที่วิหารแดงและท้ายบ้าน
มียอดการผลิตของปี พ.ศ. 2547 อยู่ที่ 14,400 ตัน แม้ว่างานดังกล่าวจะใกล้จบลง
แต่ก็มีงานสะพานข้ามทางแยก 8 แห่งของกรุงเทพมหานครมูลค่า 1,629 ล้านบาท
ซึ่งมียอดการประกอบโครงสร้างเหล็กอีก 8,136 ตันเข้ามาทดแทน
นอกจากนี้ยังมีงานสะพานข้ามแยกที่ลำสาลีมูลค่า 1,700 ล้านบาท ซึ่งบริษัท
ฯเป็นผู้ประมูลในราคาที่ต่ำสุดคาดว่าจะมีการเซ็นสัญญาในเร็วๆ นี้
ซึ่งก็เป็นงานโครงเหล็กอีกประมาณ 9,000-10,000 ตัน
โรงงานทั้งสองแห่งจึงยังเป็นส่วนสนับสนุนสำคัญที่คอยช่วยเหลือให้โครงการต่างๆ ของบริษัทฯ
ดำเนินงานไปได้ด้วยดี

กลุ่มงานสื่อสาร และโทรคมนาคม

ในรอบปีที่ผ่านมาบริษัทฯ
มีงานในส่วนงานสื่อสารและโทรคมนาคมเฉพาะในส่วนของการซ่อมบำรุงงานเดิมตามระยะ
เวลาประกันผลงานคือโครงการจ้างเหมาสร้างข่ายสายโทรศัพท์และท่อร้อยสาย
เพื่อขยายบริการโทรศัพท์ในส่วนภูมิภาค 100,000 เลขหมาย ซึ่งมีมูลค่าโครงการ 678 ล้านบาท
ได้ดำเนินการเสร็จสิ้นไปแล้วตั้งแต่ปี พ.ศ. 2546 ส่วนงานที่จะเริ่มดำเนินการในเดือนกุมภาพันธ์
พ.ศ. 2548 นี้คืองานติดตั้งออบติคอลไฟเบอร์ 24 คู่สายของการไฟฟ้าส่วนภูมิภาค มูลค่า 370
ล้านบาท ระยะทางทั้งสิ้น 1,680 กิโลเมตร
ในพื้นที่ภาคตะวันออกเฉียงเหนือเขตอุดรและภาคใต้ตอนบนเขตนครศรีธรรมราช

โครงการในต่างประเทศ

บริษัท ฯ ได้เข้าลงทุนในบริษัท Skanska Cementation India Ltd (SCIL)
ซึ่งดำเนินธุรกิจรับเหมาก่อสร้างในประเทศอินเดียและเป็นบริษัทจดทะเบียนในตลาดหลักทรัพย์ของประเทศอินเดีย
ทั้งนี้บริษัทฯ
เห็นว่าภาคธุรกิจการรับเหมาก่อสร้างในประเทศอินเดียมีแนวโน้มที่จะเจริญเติบโตอย่างชัดเจน
ประกอบกับบริษัทฯ มีนโยบายที่จะสร้างฐานธุรกิจงานรับเหมาก่อสร้างในประเทศอินเดียและเห็นว่า
SCIL มีศักยภาพที่จะเติบโตและสามารถสร้างรายได้ส่วนเพิ่มที่มั่นคงให้กับบริษัทฯ ได้ในอนาคต
จึงเข้าซื้อหุ้นทั้งหมดใน SCIL จากผู้ถือหุ้นเดิม เป็นเงินประมาณ 735 ล้านบาท แล้วเปลี่ยนชื่อเป็น
ITD Cementation India Ltd นอกจากนี้บริษัทฯ ยังมีงานเขื่อนโคลซึ่งเป็นเขื่อนไฟฟ้าพลังน้ำ
มูลค่ากว่า 6.6 พันล้านรูปี เป็นโครงการขนาดใหญ่ที่บริษัท ฯ ดำเนินการอยู่ในอินเดีย

โครงการก่อสร้างถนนในประเทศฟิลิปปินส์ ปัจจุบันมีงานที่บริษัท ฯ ดำเนินการเพียง 1 โครงการคือ
ถนนเซาท์เทิร์นเลเต้ โดยมีงาน ที่มีประมูลอย่างต่อเนื่อง
แต่ต้องยกเลิกการประมูลไปหลายโครงการ
สืบเนื่องมาจากผลกระทบด้านปัจจัยทางการเมืองและการเงินของประเทศ

บริษัทฯร่วมมือกับ บริษัท เอเวอร์กรีน คอนสตรั๊คชั่น จำกัด
ในโครงการก่อสร้างจุดต่อเชื่อมของสถานีรถไฟฟ้า ในประเทศไต้หวัน มูลค่า 11,736
ล้านดอลลาร์ไต้หวัน และกำลังดำเนินการศึกษาโครงการที่น่าสนใจอื่นๆ เพิ่มเติมอีกด้วย

ในประเทศบังคลาเทศ บริษัทฯ ได้ร่วมลงทุนกับบริษัท ซิมิซุ คอร์ปอเรชั่น ดำเนินการก่อสร้างถนน
และสะพานข้ามแม่น้ำ รับสา มูลค่าโครงการ 77.4 ล้านดอลลาร์ คาดว่าจะดำเนินการแล้วเสร็จ
ในปี พ.ศ. 2548 นี้

งานก่อสร้างปรับปรุงท่าเรือสีหนุวิลล์ในประเทศกัมพูชา ที่บริษัทฯ ได้ร่วมงานกับบริษัทเพนตาโอเชียน
คอร์ปอเรชั่น คาดว่าเฟสแรกจะแล้วเสร็จในไตรมาสแรกของ ปี พ.ศ. 2548
และทางเจ้าของโครงการจะขยายงานในเฟส 2 ทันที

การพัฒนาเหมืองแร่และถ่านหิน ในสหภาพเมียนมาร์ ซึ่งเป็นสัมปทานระยะยาว ทางบริษัทฯ
ยังคงดำเนินการอยู่ โดยที่สัมปทานปัจจุบันมีปริมาณถ่านหินที่ขุดจริงต่ำกว่าที่ประมาณการ
กำลังดำเนินการหาเหมืองถ่านหินพื้นที่ใหม่เพื่อขอสัมปทานต่อไป

ในสาธารณรัฐประชาธิปไตยประชาชนลาวมีการก่อสร้างโครงการขนาดใหญ่คือโครงการก่อสร้างเขื่อนน้ำเทิน2
ซึ่งได้เริ่มดำเนินการก่อสร้างสาธารณูปโภคพื้นฐานแล้ว และกำลังจะดำเนินการก่อสร้างงานหลัก
นอกจากนี้ได้ยังมีก่อสร้างโรงงานถลุงแร่ทองแดงและการก่อสร้างถนนเชื่อมสะพานข้ามแม่น้ำโขงแห่งที่
2 ใน แขวงสะหวันนะเขต

นอกเหนือจากงานประมูลเพิ่มเติมในประเทศที่บริษัทฯ ดำเนินงานอยู่แล้ว บริษัทฯ
มีเป้าหมายที่จะขยายงานในต่าง ประเทศเพิ่มขึ้น ได้แก่การประมูลงานในประเทศเวียดนาม,
โครงการทางด่วนดาร์ก้า , งานก่อสร้างสะพานข้ามอ่าวมุมไบ, งานสัมปทานรถไฟฟ้าที่มุมไบ ,
งานคอนโดมิเนียมและโรงแรมที่ดูไบ , งานวางท่อส่งน้ำความยาว 300 กิโลเมตรที่อิหร่าน เป็นต้น
ซึ่งล้วนแต่เป็นงานขนาดใหญ่ที่จะสร้างชื่อเสียงให้บริษัทฯ เป็นที่ยอมรับมากขึ้น
ทั้งยังมีผลตอบแทนค่อนข้างสูงอันจะนำรายได้มาสู่บริษัทฯ อีกด้วย